gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6840, del 14-08-2012 (2012/7602)

Notificació de la sentència dictada en el procediment ordinari número 1699/2011.
--------------------------------------------------------------------------------

### Dades del document

Número de DOGV
:   6840

Data del DOGV
:   14-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7602


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment ordinari número 1699/2011. [2012/7602]  
Enrique Vallés Llorens, secretari judicial del Jutjat de Primera Instància número 1 de Gandia, faig saber que en este jutjat es tramiten actuacions de procediment ordinari seguides sota el número 001699/2010 a instàncies de Juan Sancristóbal Escrivá i Rosa Millet Castillo, contra Proyectos Inmobiliarios Safor Mas y Asociados, SL, en les quals s'ha dictat Sentència número 136/12, de 7 de juny de 2012, la dispositiva de la qual és la següent:  
«Estime la demanda interposada pel procurador senyor Peiró Vercher, en nom i representació de Juan Sancristóbal Escrivá i Rosa Millet Castillo, i es realitzen els pronunciaments següents:  
1. Es declara judicialment la resolució del contracte de compravenda-permuta de 24 de maig de 2006 per incompliment de la part compradora-cessionària, Proyectos Inmobiliarios Safor Mas y Asociados, SL, al no haver procedit a atorgar l'escriptura pública de compravenda-permuta en el termini convingut i per no haver abonat tots els gastos de reparcel·lació i urbanització corresponents a les finques objecte del contracte amb obligació d'entrega de l'obra futura pactada com a conseqüència de l'esmentat incompliment.  
2. Es declara judicialment el dret de la part demandant a retindre per a si la suma de 130.000 euros més IVA (150.800 euros) rebuts en metàl·lic de la demandada a la firma del contracte de compravenda-permuta en data 24 de maig de 2006, així com totes les quantitats abonades directament per la demandada a la urbanitzadora per gastos de reparcel·lació i urbanització (que ascendixen a 79.149,30 euros), de les finques objecte del contracte, i tot això en concepte de penalització prevista expressament en el contracte i per tant, la pèrdua per part de la demandada de les dites quantitats degut al seu incompliment contractual.  
  
Tot això condemnant la mercantil demandada Proyectos Inmobiliarios Safor Mas y Asociats, SL, al pagament de les costes processals».  
Contra la sentència pot interposar-se recurs d'apel·lació davant d'este tribunal dins del termini de 20 dies comptadors des de l'endemà de la notificació i s'han d'exposar les al·legacions en què es base la impugnació, citar la resolució apel·lada i els pronunciaments que impugna, amb constitució del depòsit legal de 50 euros.  
I perquè valga de notificació de forma deguda a Proyectos Inmobiliarios Safor Mas y Asociats, SL, en parador desconegut, per mitjà de la seua publicació en el Diari Oficial de la Comunitat Valenciana, expedisc este edicte.  
  
Gandia, 7 de juny de 2012.- El secretari: Enrique Vallés Llorens.
Diari Oficial de la Generalitat Valenciana


Sumari del DOGV 6701, del 27-01-2012 (2012/633)

Aprovació definitiva del modificat del projecte d'urbanització.
---------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/633


Data del document
:   13-01-2012

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * administració local
    * pla d'urbanisme

Aprovació definitiva del modificat del projecte d'urbanització. [2012/633]  
L'Ajuntament de Carcaixent, mitjançant Decret d'Alcaldia de data 28 de desembre de 2011, ha aprovat definitivament el modificat del projecte d'urbanització, el document referit a l'ampliació de l'àrea reparcel·lable i el modificat del projecte de reparcel·lació, presentats per l'agent urbanitzador la mercantil Bancaja Habitat, SL Unipersonal.  
  
La qual cosa es fa pública als efectes oportuns, d'acord amb el que disposa l'article 111.1 en relació amb l'article 108 del Reglament de Gestió Urbanística.  
  
Carcaixent, 13 gener de 2012.- L'alcaldessa: Lola Botella Arbona. El secretari accidental: Jordi Verdú Benavent.
Diari Oficial de la Generalitat Valenciana


Sumari del DOGV 6842, del 17-08-2012 (2012/7968)

Nomenament de funcionaris de carrera com a agents de la policia local, grup C, escala administració especial, escala bàsica, subescala servicis especials, classe policia local.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6842

Data del DOGV
:   17-08-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/7968


Data del document
:   03-08-2012

Organisme emissor
:   Ajuntament de Nàquera

Tipus de document
:   Resolució

Descriptors 

:   * Nàquera
    * funcionari

Nomenament de funcionaris de carrera com a agents de la policia local, grup C, escala administració especial, escala bàsica, subescala servicis especials, classe policia local. [2012/7968]  
En data 19 de juliol de 2012, per la Resolució número 0668, esta Alcaldia ha resolt nomenar funcionaris de carrera, com a agents de la policia local de Náquera, grup, segons l'article 25 de la Llei 30/1984 i l'article 21 de la Llei 6/1999, de la Generalitat Valenciana: C; nivell: 18; classificació, escala: administració especial; escala: bàsica; subescala: servicis especials; classe: policia local, els aspirants següents:  
1. Luisa Sanz Girona.  
2. David Tárraga Rodenas.  
Cosa que es fa pública per a general coneixement.   
  
Náquera, 3 d'agost de 2012.- L'alcalde: Damián Ibáñez Navarro.
Diari Oficial de la Generalitat Valenciana


Sumari del DOGV 6901, del 13-11-2012 (2012/10029)

RESOLUCIÓ de 5 de novembre de 2012, del subdirector general de Personal Docent, per la qual s'aprova l'expedient del concurs de mèrits per a la selecció i nomenament de directors de centres docents públics de la Generalitat.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6901

Data del DOGV
:   13-11-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/10868


Data del document
:   05-11-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

RESOLUCIÓ de 5 de novembre de 2012, del subdirector general de Personal Docent, per la qual s'aprova l'expedient del concurs de mèrits per a la selecció i nomenament de directors de centres docents públics de la Generalitat.  
 [2012/10824]  
  
ANNEX / ANEXO  
  
Aptes / Aptos  
  
Per la Resolució d'1 de març de 2012, de la Subsecretaria (DOCV 6736, de 16 de març), es convoca concurs de mèrits per a la selecció i nomenament de directors de centres docents públics de la Generalitat, i conclòs el programa de formació inicial, resolc:  
  
Primer  
Aprovar l'expedient de concurs de mèrits, una vegada comprovat que els aspirants seleccionats, relacionats en l'annex de la present resolució, reunixen els requisits generals i específics de participació establits en la convocatòria.  
  
Segon  
Declarar no apta Josefa Nadal Bolta, amb DNI 81983006, per no realitzar el curs de formació regulat en la base 7.2 de la mencionada Resolució d'1 de març de 2012.  
  
Tercer  
La present resolució és definitiva en via administrativa, i contra esta podrà interposar-se recurs potestatiu de reposició davant de la Subsecretaria en el termini d'un mes, a comptar de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant del jutjat contenciós competent, en el termini de dos mesos a comptar de l'endemà del dia de la seua publicació, d'acord amb el que establixen els articles 9 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 5 de novembre de 2012.- El subdirector general de Personal Docent, p. d. (R 20.04.2012, de la Subsecretaria de la Conselleria d'Educació, Formació i Ocupació, sobre delegació de competències, DOCV de 27 d'abril): Jesús Carbonell Aguilar.
Diari Oficial de la Generalitat Valenciana


Sumari del DOGV 6932, del 28-12-2012 (2012/11358)

Notificación de la sentencia dictada en el juicio verbal número 658/2010.
-------------------------------------------------------------------------

### Dades del document

Número de DOGV
:   6932

Data del DOGV
:   28-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11154


Organisme emissor
:   Jutjat de Primera Instància Número 1 de València

Tipus de document
:   Edicte

Notificación de la sentencia dictada en el juicio verbal número 658/2010. [2012/11375]  
Juí verbal 000658/2010-A  
De: Exclusivas Morato, SL.  
Procuradora: Eva Domingo Martínez.  
Contra: Restaurante La Dehesa, CB, Pedro José Cantador Obejo i Jorge Climent Femenia.  
Procurador: Rafael Francisco Alario Mont.  
En este procediment verbal, seguit a instàncies d'Exclusivas Morato, SL, contra Restaurante La Dehesa CB, Pedro José Cantador Obejo i Jorge Climent Femenia, s'ha dictat la sentència, que, literalment, diu el següent:  
«Sentència número 229/2012  
Juí verbal  
Jutge que la dicta: Juan Carlos Mompó Castañeda.  
Lloc: València.  
Data: 5 de novembre de 2012.  
Demandant: Exclusivas Morato, SL.  
Advocat: Vicente José Bueno Palanca.  
Demandats: Restaurante La Dehesa CB, Pedro José Cantador Obejo i Jorge Climent Femenia.  
Advocat/ada: -  
Procurador: Rafael Francisco Alario Mont.  
Antecedents de fet  
Primer. Que l'actora a què es fa referència va presentar una demanda origen d'estes actuacions contra els demandats esmentats, en la qual, després d'al·legar els fets i fonaments de dret que va estimar aplicables, acabava sol·licitant que es dictara una sentència per la qual se'ls condemnara solidàriament a pagar la suma de 1.087,03 euros, interessos legals i les costes.  
Segon. Una vegada admesa a tràmit, es va convocar a juí i va comparéixer únicament el codemandat senyor Cantador Obejo, que va contestar oposant-s'hi, però no ho va fer l'altre codemandat i per això va ser declarat en rebel·lia processal. En conseqüència, a continuació es va rebre el pleit a prova i, després de ser practicada, van quedar les actuacions vistes per a dictar sentència.  
Dispositiva  
Estime íntegrament la demanda formulada per la procuradora dels tribunals Eva Domingo Martínez, en nom i representació de l'entitat Exclusivas Morato, SL, i condemne Pedro José Cantador Obejo, que ha estat representat pel procurador Rafael Alario Mont, i Jorge Climent Femenia, com a integrants de la comunitat de béns Restaurante La Dehesa, CB, a pagar solidàriament la suma de 1.087,03 euros més els interessos legals des de la interposició de la demanda, i tot això amb la imposició expressa de costes a la part demandada.  
  
Contra esta resolució no es pot interposar cap recurs pel fet de ser la reclamació inferior a 3.000 euros.  
Així ho disposa i firma el jutge. En done fe.»  
I atés que el demandat, Jorge Climent Femenia, es troba en parador desconegut, Miguel Ángel Martínez Martínez, com a secretari, expedisc este edicte a fi que li valga de notificació de forma deguda.  
  
  
València, 8 de novembre de 2012.- El secretari judicial: Miguel Ángel Martínez Martínez.
Diari Oficial de la Generalitat Valenciana


Sumari del DOGV 6761, del 25-04-2012 (2012/3781)

RESOLUCIÓ de 24 de febrer de 2012, de la Universitat Politècnica de València, per la qual nomena José Francisco Monserrat del Río professor titular d'universitat.
------------------------------------------------------------------------------------------------------------------------------------------------------------------

### Dades del document

Número de DOGV
:   6761

Data del DOGV
:   25-04-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3781


Data del document
:   24-03-2012

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 24 de febrer de 2012, de la Universitat Politècnica de València, per la qual nomena José Francisco Monserrat del Río professor titular d'universitat. [2012/3781]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 14 de novembre de 2011, d'aquesta universitat, número 50/11 (plaça codi: 5277), (BOE 28.11.2011) i presentada per l'interessat la documentació a què fa referència el punt onzé de l'esmentada convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt:  
Nomenar José Francisco Monserrat del Río, amb el document nacional d'identitat número 28591290X, professor titular d'universitat de la Universitat Politècnica de València, de l'àrea de coneixement Teoria del Senyal i Comunicacions, adscrita al Departament de Comunicacions.   
  
Contra la present resolució que esgota la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà d'aquesta publicació, davant dels òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició en el termini d'un mes davant del rector, tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada que en fa la Llei 4/1999, sense perjudici que s'utilitze qualsevol altre recurs que estimen convenient segons dret.  
  
València, 24 de febrer de 2012.- El rector: Juan Juliá Igual.
Diari Oficial de la Generalitat Valenciana


Sumari del DOGV 6755, del 17-04-2012 (2012/3488)

Informació pública de la modificació puntual del Pla General d'Ordenació Urbana de Picassent número 16-E, substitució de qualificació de sòl dotacional al polígon industrial i al sector SUZI-2 Codonyers.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6755

Data del DOGV
:   17-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3488


Data del document
:   03-04-2012

Organisme emissor
:   Ajuntament de Picassent

Tipus de document
:   Anunci

Descriptors 

:   * Picassent
    * administració local
    * pla d'urbanisme

Informació pública de la modificació puntual del Pla General d'Ordenació Urbana de Picassent número 16-E, substitució de qualificació de sòl dotacional al polígon industrial i al sector SUZI-2 Codonyers. [2012/3488]  
El Ple de l'Ajuntament de Picassent, en la sessió del dia 28 de març de 2012, va acordar sotmetre a informació pública la modificació puntual del Pla General d'Ordenació Urbana de Picassent número 16-E, substitució de qualificació de sòl dotacional al polígon industrial i al sector SUZI-2 Codonyers.  
El que s'exposa al públic durant el termini d'un mes, comptat a partir de l'endemà de la publicació d'aquest anunci en el Diari Oficial de la Comunitat Valenciana. L'expedient queda a disposició de qualsevol persona interessada, per a deduir les al·legacions i/o reclamacions que considere oportunes.  
L'expedient es pot consultar a l'Oficina Tècnica Municipal.  
Transcorregut l'esmentat termini sense que s'hagen presentat al·legacions, la modificació s'entendrà aprovada provisionalment.  
Cosa que es publica per a complir el que estableix l'article 83.2 de la Llei Urbanística Valenciana.  
  
Picassent, 3 d'abril de 2012.- La regidora, p. d. (Decret núm. 1310/2011, BOP 154, d'01.07.2011): Inocencia Albert García.
Diari Oficial de la Generalitat Valenciana


Sumari del DOGV 6835, del 07-08-2012 (2012/7231)

Notificació de la sentència dictada en el juí verbal número 661/2011.
---------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7231


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el juí verbal número 661/2011. [2012/7231]  
Juí verbal 000661/2011   
Part demandant: Comunitat de propietaris El Gran Sol.   
Part demandada: Abdellah Nassif i Aurora Hernanz Roncero.   
Sobre: altres verbals.   
En el juí referenciat s'ha dictat sentència la dispositiva de la qual diu, literalment, el següent:   
«Dispositiva  
Estime íntegrament la demanda formulada pel procurador Vicente Jaime Sempere Sirera, en nom i representació de la comunitat de propietaris El Gran Sol de Calp contra Abdellah Nassif i Aurora Hernanz Roncero, i condemne la part demandada al pagament de 4.140,84 euros, més els interessos legals corresponents a la quantitat de 3.366,05 euros, des del dia 1 d'abril de 2011, i dels restants 774,79 euros, des del dia 26 de juny de 2012, fins al seu complet pagament, i les costes causades en este juí.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LEC). El recurs s'interposarà mitjançant un escrit presentat en este Jutjat en el termini de 20 dies hàbils comptadors des de l'endemà de la notificació, en el qual s'hauran d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, després de la prèvia consignació del depòsit previst legalment.   
  
Esta és la meua sentència, que pronuncie, mane i firme».  
Diligència. L'estenc jo, el secretari judicial, per a fer constar que este edicte ha quedat fixat en el dia de hui en el tauler d'anuncis.  
  
Dénia, 27 de juny de 2012.  
En atenció al desconeixement de l'actual domicili o residència de la part demandada, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte en el tauler d'anuncis del Jutjat per a portar a efecte la diligència de notificació de sentència.  
  
Dénia, 27 de juny de 2012.- El secretari judicial: Javier Alba Marín.
Diari Oficial de la Generalitat Valenciana


Sumari del DOGV 6891, del 29-10-2012 (2012/9900)

Correcció d'errades de la notificació del laude emès per la Junta Arbitral de Transports de València. Expedient número V-56/2012.
---------------------------------------------------------------------------------------------------------------------------------

### Dades del document

Número de DOGV
:   6891

Data del DOGV
:   29-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9900


Organisme emissor
:   Conselleria d'Infraestructures, Territori i Medi Ambient

Tipus de document
:   Correcció d'errades

Correcció d'errades de la notificació del laude emès per la Junta Arbitral de Transports de València. Expedient número V-56/2012. [2012/9900]  
Advertit error material en la publicació de la notificació mencionada, publicada amb data 20 de setembre de 2012, en el Diari Oficial de la Comunitat Valenciana número 6866, es procedix a la seua correcció:  
  
On diu:  
«Contra este laude es pot exercitar l'acció d'anul·lació, davant de l'Audiència Provincial de València, en el termini dels dos mesos següents a la notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude se'n podrà sol·licitar a esta Junta Arbitral la correcció, l'aclariment o complement, d'acord amb l'article 39 de l'Esmentada Llei d'Arbitratge.  
Transcorreguts vint dies des de la notificació d'este laude a les parts, es podrà instar la seua execució forçosa, davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder Judicial.»  
  
  
Ha de dir:  
«Contra este laude es pot exercitar l'acció d'anul·lació, davant del Tribunal Superior de Justícia de la Comunitat Valenciana, en el termini dels dos mesos següents a la notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude se'n podrà sol·licitar a esta Junta Arbitral la correcció, l'aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, es podrà instar la seua execució forçosa, davant del Jutjat de 1a Instància de València, segons establixen els articles 44 i 45 de la Llei 60/2003, de 23 de desembre, d'Arbitratge, i el 548 de la Llei 1/2000, de 7 de gener, d'Enjudiciament Civil.»  
  
València, 22 d'octubre de 2012.- El president de la Junta Arbitral de Transports de València: Ramón Escrig Moreno.
Diari Oficial de la Generalitat Valenciana


Sumari del DOGV 6691, del 13-01-2012 (2011/13120)

Informació pública de l'actualització de tarifes de subministrament d'aigua potable de Betxí 2012.
--------------------------------------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2011/13428


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes de subministrament d'aigua potable de Betxí 2012. [2011/13491]  
D'acord amb l'establert al Decret 3/2008, d'11 de gener, del Consell d'Economia, Industria i Comerç de la Generalitat Valenciana, pel qual s'estableix un sistema simplificat per a l'actualització dels preus i les tarifes regulats en el Decret 109/2005, de 10 de juny, del Consell, sobre procediment per a la implantació o modificació de preus o tarifes sotmesos al règim d'autorització i comunicació, amb data 1 de desembre de 2011, la mercantil Sociedad de Fomento Agrícola Castellonense, SA va presentar davant la Conselleria d'Economia, Industria i Comerç l'actualització de tarifes del subministrament d'aigua potable de la localitat de Betxí conforme es detalla a continuació:  
  
  
  
   
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
El que es fa públic.  
  
Betxí, 30 de desembre de 2011.- L'apoderat: Miguel Tena Beti.